CELEX: 32019D0009
Language: el
Date: 2019-04-04 00:00:00
Title: Απόφαση (ΕΕ) 2019/669 της Ευρωπαϊκής Κεντρικής Τράπεζας, της 4ης Απριλίου 2019, που τροποποιεί την απόφαση ΕΚΤ/2013/10 σχετικά με τις ονομαστικές αξίες, τις προδιαγραφές, την αναπαραγωγή, την ανταλλαγή και την απόσυρση των τραπεζογραμματίων ευρώ (EKT/2019/9)

29.4.2019   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 113/6
               
            
         ΑΠΟΦΑΣΗ (ΕΕ) 2019/669 ΤΗΣ ΕΥΡΩΠΑΪΚΗΣ ΚΕΝΤΡΙΚΗΣ ΤΡΑΠΕΖΑΣ
         της 4ης Απριλίου 2019
         που τροποποιεί την απόφαση ΕΚΤ/2013/10 σχετικά με τις ονομαστικές αξίες, τις προδιαγραφές, την αναπαραγωγή, την ανταλλαγή και την απόσυρση των τραπεζογραμματίων ευρώ (EKT/2019/9)
         ΤΟ ΔΙΟΙΚΗΤΙΚΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΚΕΝΤΡΙΚΗΣ ΤΡΑΠΕΖΑΣ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 128 παράγραφος 1,
         Έχοντας υπόψη το καταστατικό του Ευρωπαϊκού Συστήματος Κεντρικών Τραπεζών και της Ευρωπαϊκής Κεντρικής Τράπεζας, και ιδίως το άρθρο 16,
         Εκτιμώντας τα ακόλουθα:
         
                     (1)
                  
                  
                     Στις 19 Απριλίου 2013 η Ευρωπαϊκή Κεντρική Τράπεζα (ΕΚΤ) εξέδωσε την απόφαση ΕΚΤ/2013/10 (1), με την οποία θεσπίστηκαν τεχνικοί κανόνες για τη ρύθμιση των υφιστάμενων και μελλοντικών σειρών τραπεζογραμματίων ευρώ και αποσαφηνίστηκαν περαιτέρω ορισμένοι κανόνες και διαδικασίες σε σχέση με τα τραπεζογραμμάτια ευρώ.
                  
               
                     (2)
                  
                  
                     Η ΕΚΤ αποφάσισε να τροποποιήσει τη δεύτερη σειρά τραπεζογραμματίων ευρώ, γνωστή ως «σειρά Ευρώπη», μειώνοντας το πλάτος των τραπεζογραμματίων των 100 και 200 ευρώ.
                  
               
                     (3)
                  
                  
                     Στις 4 Μαΐου 2016 το διοικητικό συμβούλιο αποφάσισε να εξαιρέσει τα τραπεζογραμμάτια ονομαστικής αξίας 500 ευρώ από τη σειρά Ευρώπη.
                  
               
                     (4)
                  
                  
                     Ακόμη, κατόπιν της προσχώρησης της Κροατίας το 2013 καθίσταται αναγκαία η προσθήκη των αρχικών της ΕΚΤ στην κροατική γλώσσα στα τραπεζογραμμάτια των ονομαστικών αξιών 50, 100 και 200 ευρώ της δεύτερης σειράς. Τα αρχικά αυτά πρόκειται να προστεθούν στο στοιχείο του σχεδίου που αποτυπώνει τις επίσημες γλώσσες της Ευρωπαϊκής Ένωσης.
                  
               
                     (5)
                  
                  
                     Για λόγους συνέπειας θα πρέπει να αυξηθεί σε 10 000 ευρώ το όριο που ισχύει αναφορικά με την απαίτηση προσκόμισης εγγράφων τεκμηρίωσης της προέλευσης των τραπεζογραμματίων ευρώ και της ταυτότητας του πελάτη ή, κατά περίπτωση, του πραγματικού δικαιούχου κατά τους ορισμούς της οδηγίας (ΕΕ) 2015/849 του Ευρωπαϊκού Κοινοβουλίου και του Συμβουλίου (2). Η εν λόγω αύξηση θα εναρμονίσει το συγκεκριμένο όριο με εκείνο που ισχύει για πρόσωπα που εμπορεύονται αγαθά, τα οποία υπόκεινται στις διατάξεις της ως άνω οδηγίας στον βαθμό που πραγματοποιούν ή δέχονται πληρωμές σε μετρητά για ποσά από 10 000 ευρώ και άνω.
                  
               
                     (6)
                  
                  
                     Είναι ανάγκη να καταστεί σαφές ότι η ανταλλαγή φθαρμένων τραπεζογραμματίων μπορεί να λαμβάνει χώρα με παράδοση του ισόποσού τους σε μετρητά οποιαδήποτε ονομαστικής αξίας ή με πίστωση της αξίας τους σε λογαριασμό του αιτούντος. Θα πρέπει δε να διευκρινιστεί ότι η επιβολή τέλους για την ανταλλαγή γνήσιων τραπεζογραμματίων ευρώ που έχουν φθαρεί από αντικλεπτικές συσκευές ισχύει και όταν ο αιτών ζητεί από εθνική κεντρική τράπεζα (ΕθνΚΤ) την πίστωση της αξίας των ανταλλασσόμενων τραπεζογραμματίων σε λογαριασμό του.
                  
               
                     (7)
                  
                  
                     Για τους λόγους αυτούς η απόφαση ΕΚΤ/2013/10 θα πρέπει να τροποποιηθεί,
                  
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
         
            Άρθρο 1
            Τροποποιήσεις
            Η απόφαση ΕΚΤ/2013/10 τροποποιείται ως εξής:
            
                        1.
                     
                     
                        το άρθρο 1 τροποποιείται ως εξής:
                        
                                    α)
                                 
                                 
                                    η παράγραφος 1 αντικαθίσταται από το ακόλουθο κείμενο:
                                    
                                       «1.   Τα τραπεζογραμμάτια ευρώ της πρώτης σειράς περιλαμβάνουν επτά ονομαστικές αξίες, πέντε (5) έως πεντακοσίων (500) ευρώ. Τα τραπεζογραμμάτια ευρώ της δεύτερης σειράς περιλαμβάνουν έξι ονομαστικές αξίες, πέντε (5) έως διακοσίων (200) ευρώ. Τα τραπεζογραμμάτια ευρώ, θέμα απεικόνισης των οποίων είναι οι “Εποχές και ρυθμοί της Ευρώπης”, φέρουν τις ακόλουθες βασικές προδιαγραφές.
                                       
                                                   Ονομαστική αξία (ευρώ)
                                                
                                                
                                                   Διαστάσεις (πρώτη σειρά)
                                                
                                                
                                                   Διαστάσεις (δεύτερη σειρά)
                                                
                                                
                                                   Κυρίαρχο χρώμα
                                                
                                                
                                                   Σχέδιο
                                                
                                             
                                                   5
                                                
                                                
                                                   120 × 62 χιλ.
                                                
                                                
                                                   120 × 62 χιλ.
                                                
                                                
                                                   Γκρι
                                                
                                                
                                                   Κλασσικό
                                                
                                             
                                                   10
                                                
                                                
                                                   127 × 67 χιλ.
                                                
                                                
                                                   127 × 67 χιλ.
                                                
                                                
                                                   Κόκκινο
                                                
                                                
                                                   Ρωμανικό
                                                
                                             
                                                   20
                                                
                                                
                                                   133 × 72 χιλ.
                                                
                                                
                                                   133 × 72 χιλ.
                                                
                                                
                                                   Μπλε
                                                
                                                
                                                   Γοτθικό
                                                
                                             
                                                   50
                                                
                                                
                                                   140 × 77 χιλ.
                                                
                                                
                                                   140 × 77 χιλ.
                                                
                                                
                                                   Πορτοκαλί
                                                
                                                
                                                   Αναγεννησιακό
                                                
                                             
                                                   100
                                                
                                                
                                                   147 × 82 χιλ.
                                                
                                                
                                                   147 × 77 χιλ.
                                                
                                                
                                                   Πράσινο
                                                
                                                
                                                   Μπαρόκ και ροκοκό
                                                
                                             
                                                   200
                                                
                                                
                                                   153 × 82 χιλ.
                                                
                                                
                                                   153 × 77 χιλ.
                                                
                                                
                                                   Κίτρινο-καφέ
                                                
                                                
                                                   Αρχιτεκτονική του σιδήρου και του γυαλιού
                                                
                                             
                                                   500
                                                
                                                
                                                   160 × 82 χιλ.
                                                
                                                
                                                   Εξαιρείται από τη δεύτερη σειρά
                                                
                                                
                                                   Μωβ
                                                
                                                
                                                   Μοντέρνα αρχιτεκτονική του 20ού αιώνα»·
                                                
                                             
                                 
                              
                                    β)
                                 
                                 
                                    η παράγραφος 2 στοιχείο γ) αντικαθίσταται από το ακόλουθο κείμενο:
                                    
                                                «γ)
                                             
                                             
                                                τα αρχικά της ΕΚΤ στις επίσημες γλώσσες της Ευρωπαϊκής Ένωσης·
                                                
                                                            i)
                                                         
                                                         
                                                            για την πρώτη σειρά τραπεζογραμματίων ευρώ τα αρχικά της ΕΚΤ παρατίθενται στις ακόλουθες πέντε επίσημες γλώσσες: BCE, ECB, EZB, EKT και EKP·
                                                         
                                                      
                                                            ii)
                                                         
                                                         
                                                            για τη δεύτερη σειρά τραπεζογραμματίων ευρώ τα αρχικά της ΕΚΤ παρατίθενται στις ακόλουθες (1) εννέα επίσημες γλώσσες προκειμένου για τις ονομαστικές αξίες των 5, 10 και 20 ευρώ: BCE, ECB, ЕЦБ, EZB, EKP, EKT, EKB, BĊE και EBC· και (2) δέκα επίσημες γλώσσες προκειμένου για τις ονομαστικές αξίες των 50, 100 και 200 ευρώ: BCE, ECB, ЕЦБ, EZB, EKP, EKT, ESB, EKB, BĊE και EBC·»·
                                                         
                                                      
                                          
                              
                  
                        2.
                     
                     
                        στο άρθρο 3 η παράγραφος 2 στοιχείο η) αντικαθίσταται από το ακόλουθο κείμενο:
                        
                                    «η)
                                 
                                 
                                    όταν ιδρύματα και οικονομικοί φορείς του άρθρου 6 παράγραφος 1 του κανονισμού (ΕΚ) αριθ. 1338/2001 προσκομίζουν προς ανταλλαγή με μία ή περισσότερες συναλλαγές φθαρμένα γνήσια τραπεζογραμμάτια ευρώ αξίας τουλάχιστον 10 000 ευρώ, προσκομίζουν έγγραφα τεκμηρίωσης της προέλευσης των τραπεζογραμματίων και στοιχεία της ταυτότητας του πελάτη ή, κατά περίπτωση, του πραγματικού δικαιούχου κατά τους ορισμούς της οδηγίας (ΕΕ) 2015/849 του Ευρωπαϊκού Κοινοβουλίου και του Συμβουλίου (*1). Η εν λόγω υποχρέωση ισχύει και σε περίπτωση αμφιβολίας ως προς τη συμπλήρωση του ορίου των 10 000 ευρώ. Οι κανόνες της παρούσας παραγράφου δεν θίγουν αυστηρότερες απαιτήσεις ταυτοποίησης και παροχής στοιχείων που τυχόν θεσπίζουν τα κράτη μέλη κατά τη μεταφορά της οδηγίας (ΕΕ) 2015/849.
                                 
                              
                           (*1)  Οδηγία (ΕΕ) 2015/849 του Ευρωπαϊκού Κοινοβουλίου και του Συμβουλίου, της 20ής Μαΐου 2015, σχετικά με την πρόληψη της χρησιμοποίησης του χρηματοπιστωτικού συστήματος για τη νομιμοποίηση εσόδων από παράνομες δραστηριότητες ή για τη χρηματοδότηση της τρομοκρατίας, την τροποποίηση του κανονισμού (ΕΕ) αριθ. 648/2012 του Ευρωπαϊκού Κοινοβουλίου και του Συμβουλίου, και την κατάργηση της οδηγίας 2005/60/ΕΚ του Ευρωπαϊκού Κοινοβουλίου και του Συμβουλίου και της οδηγίας 2006/70/ΕΚ της Επιτροπής (ΕΕ L 141 της 5.6.2015, σ. 73).»·"
                        
                     
                  
                        3.
                     
                     
                        στο άρθρο 3 προστίθεται νέα παράγραφος 4:
                        
                           «4.   Εναπόκειται στην εκάστοτε ΕθνΚΤ, κατά την κρίση της, να πραγματοποιεί την ανταλλαγή είτε παραδίδοντας στον αιτούντα το ισόποσο των τραπεζογραμματίων σε μετρητά οποιασδήποτε ονομαστικής αξίας είτε πιστώνοντας την αξία των τραπεζογραμματίων σε τραπεζικό λογαριασμό του που μπορεί να προσδιορισθεί με σαφήνεια βάσει διεθνούς αριθμού τραπεζικού λογαριασμού (IBAN), κατά τους ορισμούς του άρθρου 2 παράγραφος 15 του κανονισμού (ΕΕ) αριθ. 260/2012 του Ευρωπαϊκού Κοινοβουλίου και του Συμβουλίου (*2), ή σε λογαριασμό που ο ίδιος τηρεί στην εν λόγω ΕθνΚΤ.
                        
                        
                           (*2)  Κανονισμός (EE) αριθ. 260/2012 του Ευρωπαϊκού Κοινοβουλίου και του Συμβουλίου, της 14ης Μαρτίου 2012, σχετικά με την καθιέρωση τεχνικών απαιτήσεων και επιχειρηματικών κανόνων για τις μεταφορές πίστωσης και τις άμεσες χρεώσεις σε ευρώ και με την τροποποίηση του κανονισμού (ΕΚ) αριθ. 924/2009 (ΕΕ L 94 της 30.3.2012, σ. 22).»·"
                        
                     
                  
                        4.
                     
                     
                        στο άρθρο 4 η παράγραφος 1 αντικαθίσταται από το ακόλουθο κείμενο:
                        
                           «1.   Οι ΕθνΚΤ επιβάλλουν τέλος σε ιδρύματα και οικονομικούς φορείς του άρθρου 6 παράγραφος 1 του κανονισμού (ΕΚ) αριθ. 1338/2001 που ζητούν από εκείνες την ανταλλαγή γνήσιων τραπεζογραμματίων ευρώ τα οποία έχουν φθαρεί από αντικλεπτικές συσκευές κατά το άρθρο 3. Το τέλος επιβάλλεται ανεξαρτήτως του τρόπου εκτέλεσης της ανταλλαγής από τις ΕθνΚΤ με παράδοση μετρητών ή με πίστωση της αξίας των τραπεζογραμματίων σε λογαριασμό.»
                        
                     
                  
         
            Άρθρο 2
            Έναρξη ισχύος
            Η παρούσα απόφαση αρχίζει να ισχύει την εικοστή ημέρα από τη δημοσίευσή της στην Επίσημη Εφημερίδα της Ευρωπαϊκής Ένωσης.
         
         
            Φρανκφούρτη, 4 Απριλίου 2019.
            
               
                  Για το διοικητικό συμβούλιο της ΕΚΤ
               
               
                  Ο Πρόεδρος της ΕΚΤ
               
               Mario DRAGHI
            
         
         
            (1)  Απόφαση ΕΚΤ/2013/10, της 19ης Απριλίου 2013, σχετικά με τις ονομαστικές αξίες, τις προδιαγραφές, την αναπαραγωγή, την ανταλλαγή και την απόσυρση των τραπεζογραμματίων ευρώ (ΕΕ L 118 της 30.4.2013, σ. 37).
         
            (2)  Οδηγία (ΕΕ) 2015/849 του Ευρωπαϊκού Κοινοβουλίου και του Συμβουλίου, της 20ής Μαΐου 2015, σχετικά με την πρόληψη της χρησιμοποίησης του χρηματοπιστωτικού συστήματος για τη νομιμοποίηση εσόδων από παράνομες δραστηριότητες ή για τη χρηματοδότηση της τρομοκρατίας, την τροποποίηση του κανονισμού (ΕΕ) αριθ. 648/2012 του Ευρωπαϊκού Κοινοβουλίου και του Συμβουλίου, και την κατάργηση της οδηγίας 2005/60/ΕΚ του Ευρωπαϊκού Κοινοβουλίου και του Συμβουλίου και της οδηγίας 2006/70/ΕΚ της Επιτροπής (ΕΕ L 141 της 5.6.2015, σ. 73).